3 нче дәрес.

Тема: Сүзләрнең язылышы һәм әйтелеше туры килгән һәм туры килмәгән очраклар. А хәрефе язылып та, [ә] авазы әйтелү очраклары.
Максат:  укытучы куйган максаттан чыгып, үз эшчәнлекләрен планлаштыру һәм аларны тормышка ашыру юлларын, чараларын эзләү, табу, сынап карау, нәтиҗә ясау;
укучыларның чагыштыру, анализ ясый белү, кагыйдәләр формалаштыра һәм дәлилли белү күнекмәләрен үстерү, әдәби телдә дөрес һәм образлы итеп сөйләү телен үстерү, укучыларның сүзлек байлыгын арттыру;
укучыларда үз-үзләренә карата таләпчәнлек, төгәллек, игътибарлылык хисе тәрбияләү.

Дәрес планы
I. Оештыру моменты
1. Укучыларны сәламләү.
2. Уңай психологик халәт формалаштыру һәм дәресне башлау.
II. Өй  эшен тикшерү
1. Укучыларның  өй эшен тикшерү.
2. Нәтиҗә ясау.
III. Яңа белем һәм күнекмәләр формалаштыру.
1. Төп этапта булачак актив эшчәнлеккә әзерлек.  Уку мәсьәләсен кую.
- Дәфтәрләргә бүгенге числоны язып куегыз. Аннан соң түбәндә бирелгән  сүзләрнең транскрипциясен языгыз. 
Гадел, кадер, Гали, сәламәтлек
- СӘЛАМӘТЛЕК дигән  сүз эчендә тагы нинди сүзләр яшерелгән икән. Эзләп карагыз әле. (Слайд 6)

  - Балалар, бүгенге дәресебез А хәрефе язылып та, [ә] авазы әйтелү очраклары күзәтелгән сүзләрнең дөрес язылышына багышлана.
  - Бергәләп , формалаштырган максатыбызга ирешү өчен, без төрле биремнәр башкарырбыз, чагыштырып нәтиҗәләр ясарбыз.

2.Яңа тема белән танышу. 
1. Презентациядәге кагыйдә белән таныштыру. (3 нче слайд)
2.А хәрефе язылып та, [ә] авазы әйтелү очраклары күзәтелгән сүзләрнең дөрес әйтелеш һәм язылыш үзенчәлекләре буенча нәтиҗә ясау.
2. Кагыйдә формалаштыру. (Слайд 4,5)
V. Белем һәм күнекмәләрне ныгыту.
     1.  Түбәндәге алынма сүзләр белән танышыгыз, һәрберсенең дөрес әйтелешен һәм язылышын үзләштерегез.Тиешле хәрефләрне куеп, дәфтәрләрегезгә күчереп языгыз.(Слайд 7)
Татар теленә гарәп һәм фарсы телләреннән кергән сүзләр:  җәмәг...ть,  к...дер, г...дәт, г...мь, г...җәп, дикък...ть, бәл..., хәтт..., җәз...
[bookmark: _GoBack]2. Биремнәр үтәлешенең дөреслеген тикшерү. (Слайд 8)
3. Сүзләрне күчереп языгыз, авазларын транскрипциядә күрсәтегез.
Гадәти, кадер, гадәттәгечә, кадерле, гаҗәп, кадерсез, гаҗиз, кадерсезлек, газиз, гайбәт, Камәр, гайрәт, галәм, кардәш, Гали, галим, гамәл.
VI. Рефлексия, бәяләү.
1.Бүген дәрестә нәрсә өйрәндек?
2.Кагыйдәне искә төшерик.

 VII. Өй эше бирү.
1. Үрнәктән файдаланып,  кадер сүзенә фонетик анализ ясарга
2. Бүгенге  темага кагылышлы сүзләр кергән шигырьләрдән өзекләр табып язарга.
3. Бүгенге темага кагылышлы сүзләр кергән 5 мәкаль яки табышмак табып яз.
  VIII. Йомгаклау.      
1. Укучыларның дәрестәге эшчәнлегенә бәя.


















Дәрестә куллану өчен материал:
Татар телендә кайбер сүзләрдә әйтелеш белән язылыш туры килмәгән очраклар күзәтелә.Әйтергә кирәк: бу татар телендә генә түгел, башка телләрдә дә шулай. Мәгълүм булганча, 1920 – 1930 нчы елларда ике мәртәбә татар язуы алыштырыла. 1926 нчы елда халыкка мең ел хезмәт иткән гарәп язуы – латин графикасына, 1938 – 1939 нчы елларда латин язуы кириллицага (рус графикасына) күчерелә.  Рус алфавитына алты хәреф (ә, ө, ү, җ, ң, һ) кенә өстәлә дә татар сүзләрен рус хәрефләре белән бирү юллары (кагыйдәләр) уйлап табыла. Телебездәге байтак авазлар (мәсәлән, [қ], [ғ], [w], [’], [а⁰], [ы᷃], [э᷃], [о᷃] һ.б.) “хәрефсез” кала. Аларны белдерү өчен, рус телендә шуларга охшашлырак аваз хәрефләре кулланыла башлый, бу авазларны аеру өчен, өстәмә кагыйдәләр уйлап чыгарыла. Нәтиҗәдә, бер төрле языла, икенче төрле укыла торган бик күп сүзләр барлыкка килә (мәсәлән, [қәдэрлэ] – кадерле, [сәғәт] – сәгать һ.б.). Бу хәл язуда бик күп хата барлыкка китереп кенә калмый, сүзләрнең әйтелешен бозуга да китерә.
	Татар телендә гарәп яки фарсы теленнән кергән сүзләрдә а хәрефе язылып та –  [ә], авазы, ә хәрефе язылып та, [а] авазы әйтелү очраклары байтак.
	Мәсәлән, гадәт, гадел, гали, гади һәм каләм, кадәр, камил сүзләрендәге а хәрефе үзеннән алда килгән  [г] һәм  [к] тартыкларының калын укылышын искәртә: [гъәдәт], [гъәдэл], [гъәди], [гъәли], [къәләм],[къәдәр],[къәмил].
Телнең сүзлек составы шул телдән файдаланучы халыкның үзара аралашуы һәм бүтән халыклар белән бергәләп яшәве нәтиҗәсендә барлыкка килә.Ул-халык тарафыннан гасырлар буена тудырылган зур байлык.Татар теленең лексик составы өзлексез үзгәреп тора. Аңа башка телләрдән дә сүзләр өстәлә. Гарәп, фарсы телләреннән кергән алынмалар телебездә аеруча күп.

Күнегүләр .

Бирем1. СӘЛАМӘТЛЕК дигән  сүз эчендә тагы нинди сүзләр яшерелгән икән. Эзләп карагыз әле.
– Әлеге сүзләр дә, укучылар, кайсыдыр телләрдән кергән.

Бирем2.Түбәндәге алынма сүзләр белән танышыгыз, һәрберсенең дөрес әйтелешен һәм язылышын үзләштерегез.Тиешле хәрефләрне куеп, дәфтәрләрегезгә күчереп языгыз.
Татар теленә гарәп һәм фарсы телләреннән кергән сүзләр:  җәмәг...ть,  к...дер,г...дәт, г...мь, г...җәп, дикък...ть, бәл..., хәтт..., җәз...
Бирем 3.  Сүзләрне күчереп языгыз, авазларын транскрипциядә күрсәтегез.
Гадәти, кадер, гадәттәгечә, кадерле, гаҗәп, кадерсез, гаҗиз, кадерсезлек, газиз, гайбәт, камәр, гайрәт, галәм, кардәш, гали, галим, гамәл.
Бирем 4. Сорауларга җавап бирегез.
- 3 нче биремдәге бирелгән сүзләрнең язылышы белән әйтелеше туры киләме? Әлеге сүзләр сингармонизм законына буйсынамы?

-Сүзнең сингармонизм законына буйсынуы яки буйсынмавы...
а) сүзнең язылышына карап билгеләнә
б) сүзнең әйтелешенә карап билгеләнә

-Кайсы сүздә а хәрефе язылса да, [ә] авазы әйтелә?
1)осталык
2)үзара
3)гаскәр
4) тыела

-Әйтелеше белән язылышы туры килмәгән сүзләргә фонетик анализ ясау үрнәге 
Бәла – сүздә 2 иҗек бар: бә-ла; хәрефләр: б, ә, л, а; авазлар: [б], [ә], [л], [ә]; сүздә 4 хәреф, 4 аваз; хәреф саны белән аваз саны туры килә; [ә] – нечкә сузык; сүзнеңәйтелешендә сузыклар гармониясе саклана; [б] – парлы яңгырау тартык, [л] – парсыз яңгырау тартык; сүзнеңязылышы әйтелешенә туры килми; басым соңгы иҗеккә төшә [бәлә].
Хәтта – сүздә 2 иҗек бар: хәт-та; хәрефләр: х, ә, т, т, а; авазлар: [х], [ә], [т], [т], [ә]; сүздә 5 хәреф, 5 аваз; хәреф саны белән аваз саны туры килә; [ә] – нечкә сузык; сүзнеңәйтелешендә сузыклар гармониясе саклана; [х] – парсыз саңгырау тартык, [т] – парлы саңгырау тартык; сүзнеңязылышы әйтелешенә туры килми; басым беренче иҗеккә төшә [хәттә].
Җәза – сүздә 2 иҗек бар: җә-за; хәрефләр: җ, ә, з, а; авазлар: [җ], [а], [з], [а]; сүздә 4 хәреф, 4 аваз; хәреф саны белән аваз саны туры килә; [а] – калын сузык; сүзнеңәйтелешендә сузыклар гармониясе саклана; [җ], [з] – парлы яңгырау тартыклар; сүзнеңязылышы әйтелешенә туры килми; басым соңгы иҗеккә төшә [җаза].
